નવસારીમાં રખડતા ઢોરની સમસ્યા ખૂબ જ વધી ગઈ છે. રખડતા ઢોરોથી સામાન્ય લોકો મુશ્કેલીમાં પણ મુકાઈ રહ્યા છે. હાલમાં જ રખડતા આખલાથી એક મહિલાનું મૃત્યુ થયું હતું અને અનેક જણાં ઈજાગ્રસ્ત પણ થયા હતા. આ ઘટના બાદ શહેરભરમાંથી પાલિકા ઉપર રખડતા ઢોરોની સમસ્યા હલ કરી શહેરમાંથી રખડતા ઢોર દૂર કરવા ભારે દબાણ થઈ રહ્યું છે. જેને લઈને પાલિકાએ એકાદ અઠવાડિયાથી ઢોર પકડવાનું અભિયાન શરૂ પણ કર્યું છે.